Il Cjistiel di Ruvigne
Vuê o ai stât a visitâ il cjistiel di Ruvigne cuntune vuide "speciâl"! La mê coleghe Stefania (di Vile, tocje specificâ ben senò si ufindin di ches bandis!) difat nus à compagnât a viodi il borc di San Pieri, dulà che o ai podût cognossi un pocje di storie dal gno teritori, parcè che, come che al sucêt dispes, lis robis lis vin dongje e no lis viodìn! Sdrumât di cetancj taramots il borc al è stât plui voltis tornât a fâ sù, fint a la ultime ristruturazion che e je inmò in cors; nus contave Stefania che in chest bielissim contest al vignarà un centri culturâl, cun spazis espositîfs, salons par riceviments e cerimoniis, cence contâ che al è intune suaze naturâl meraveose! Eco di fat ce che si pues viodi di lassù (inte foto).Une visite che us consei pardabon di fâ!
fur_Latn fur_Latn